הוועדה המסדרת, כנסת 25, פרוטוקול מספר 5, 2022-12-07 00:00

יואב קיש: שלום לכולם, אני מתכבד לפתוח את ישיבת הוועדה המסדרת

יואב קיש:       לפני שנתחיל, ברשותכם אני רוצה להביע את תנחומי וצערי על פטירתה של הגברת לאה ורון, שהיתה מנהלת ועדת הכלכלה שנים רבות פה בכנסת, 31 שנים

יואב קיש:  אני גם זכיתי לעבוד לצידה

יואב קיש:  היא יצאה לפנסיה רק לפני כשנתיים ונפטרה לאחר מחלה קשה

יואב קיש:  אני מודה שלא ידעתי שהיא התמודדה עם מחלה

יואב קיש:  בוודאי שכל מי שיצא לו להכיר אותה ועבד לצידה משתתף בצער ותנחומי למשפחה

יואב קיש:  היא בוודאי אחת מאושיות הכנסת, בוודאי בוועדת כלכלה

יואב קיש:  אני חושב שיצא ללא מעט אנשים פה להכיר אותה

יואב קיש:       במעבר חד, אני עובר לסדר-היום

יואב קיש:  אנחנו עוסקים בשני נושאים:  הקמת הוועדה המשותפת הזמנית לענייני כספים והוועדה הזמנית לענייני חוץ וביטחון לתקציב הביטחון

יואב קיש:  נושא שעלה בדיון אתמול על נושא חלוקת הוועדות הזמניות בקרב האופוזיציה

יואב קיש:       אני אציג את שני הנושאים בקצרה ואם יספיקו להגיע אז יספיקו ואז אנחנו נצביע

יואב קיש:  ראשית, הנוסח שאני אקריא זה הנוסח להצבעה:     הקמת ועדה משותפת לוועדה הזמנית לענייני כספים ולוועדה הזמנית לענייני חוץ וביטחון לתקציב הביטחון

יואב קיש:  בהתאם להוראות סעיף 18א לחוק יסודות התקציב, התשמ"ה-1985, מוצע להקים ועדה משותפת לוועדה הזמנית לענייני כספים ולוועדה הזמנית לענייני חוץ וביטחון לתקציב הביטחון

יואב קיש:  הוועדה תהיה בת 8 חברים, 4 מכל ועדה, לפי ההרכב הבא:     לגבי היו"ר, החוק מאפשר היום יו"ר או מוועדת חוץ וביטחון או מוועדת כספים

יואב קיש:  בהתייעצות עם שני היו"רים ובהסכמה מלאה של שניהם, הוחלט שהיו"ר יהיה יואב גלנט מוועדת חוץ וביטחון

יואב קיש:       אני מקריא את החברים: מטעם הוועדה הזמנית לענייני חוץ וביטחון, יואב גלנט היו"ר, יואב בנצור, רם בן ברק ושרון ניר

יואב קיש:   מטעם הוועדה הזמנית לענייני כספים: משה גפני, אוהד טל, יצחק שמעון וסרלאוף ומיכאל ביטון

יואב קיש:       זאת הוועדה ואני מעלה את זה להצבעה

יואב קיש:  מי בעד? מי נגד?     הצבעה     הנוסח התקבל פה אחד

יואב קיש: התקבל פה אחד

יואב קיש:       שמישהו יגיש רביזיה

שמחה רוטמן: רביזיה

יואב קיש: הרביזיה נקבעה ל-10:35

יואב קיש:        נעבור לנושא הבא

יואב קיש:  אני מניח שחברי האופוזיציה צופים בנו מהחדרים

יואב קיש:  יש לי איזו הרגשה כזאת כי זה מעניין אותם מאוד

יואב קיש:  גם לטובתם וגם לטובת הפורום, אני רוצה לומר במה מדובר

יואב קיש:  תיראו, נושא חלוקת הוועדות היה אחד הנושאים הכי משמעותיים בכנסת הקודמת

יואב קיש:  אני חושב שהוא גרם לסכסוך עמוק בין קואליציה לאופוזיציה

יואב קיש:  גרם לכך שהכנסת הזאת היתה כנסת נכה לאורך כל התקופה

יואב קיש:  אני רק רוצה לדייק בכמה דברים

יואב קיש:  חברי הקואליציה מכל סיעות הבית השתתפו בהרבה מאוד מישיבות הוועדות

יואב קיש:  היינו חלק וגורם משמעותי בחקיקה, עם הסתייגויות ועם הרבה מאוד פעילות

יואב קיש:  הנה, ישנם פה חברי הכנסת שמחה רוטמן בוועדת חוקה וחבר הכנסת אופיר כץ בוועדות כספים

יואב קיש:  הם היו חלקים מאוד משמעותיים בוועדה

יואב קיש:  לפעמים אפילו מינינו חבר בודד כדי ליהנות מכל מיני זכויות שקיימות

יואב קיש:  אופיר, אתה היית חבר ועדת כספים

שמחה רוטמן: אני לא הייתי חבר אבל עשינו - - -      

יואב קיש: אני רק רוצה לומר דבר אחד

יואב קיש:  שווה שתשמעו כי אני חושב שזה אירוע שגם יהיה מאוד רלוונטי לכנסת הזאת

יואב קיש:  השאלה הזאת של איך מחלקים את הוועדות הקבועות תבוא לפתח הוועדה הזאת, או אם תהיה ועדת כנסת עד אז ותידון באמת בהרחבה

יואב קיש:       אני רוצה לומר איך בכלל הגישה ושווה להבין את הגישה של המספרים שדרכה אנחנו מיצרים

יואב קיש:       יש שני אירועים משמעותיים בחלוקת ועדות

יואב קיש:  אחד, זה כמה חברים יש בוועדה והאם הפער שנמצא בוועדה משקף את יחסי הכוחות שבכנסת כן או לא

יואב קיש:  כבר פה היה אירוע בכנסת הקודמת שנעשו הרבה מאוד ועדות בפערים מאוד משמעותיים שונים מההרכב

יואב קיש:  הרי אני מזכיר לכולם שזה היה 62-58 כשאתה מצמצם את זה לוועדה של 15 באופן טבעי אתה צריך לעשות 8-7

יואב קיש:       היה נהוג פה, ותקני אותי ארבל אם אני טועה, שבאמת בוועדת הכנסת היו נותנים טיפה יותר תעדוף והיו לא מעט מקרים שבאמת שם פחות שמרו וזאת היתה הסכמה ונוהג

יואב קיש:       אבל האירוע של הכנסת הקודמת, של שימוש פתאום במעבר לזוגי

יואב קיש:  יש 14 חברים ואתה לא יכול לעשות 7-7 אז אתה עושה 8-6

יואב קיש:  אתה פתאום מוצא את עצמך שאופוזיציה שלמה מקבלת 6 חברים

יואב קיש:  יש פה אירוע

יואב קיש:  תבינו מה הם עשו

יואב קיש:  זה אירוע שהם עשו פה בבית הזה כפעילות בבית ורצו שזה יתקבל

יואב קיש:       יותר מזה, ופה האירוע השני

יואב קיש:  גם את ה-6 של האופוזיציה הם שמו חלוקה ראשונית ואמרו שזאת החלוקה

יואב קיש:  גם פה תקני אותי אם אני טועה, בדרך-כלל, עד הכנסת האחרונה, אמרו לאופוזיציה שאלה המקומות שלהם, שיחלקו ויבואו עם הצעה

יואב קיש:  הם שמו הצעה ואמרו אחרת

יואב קיש:  הם אמרו זאת ההצעה שלנו - - -     

ארבל אסטרחן: את זה אני לא זוכרת

יואב קיש: אז אני אומר לך, תבדקי

יואב קיש:  כל החלפה בין חברי האופוזיציה היא לגיטימית מבחינתנו, תחליפו

יואב קיש:  אבל הם קיבעו את החלוקה כחלוקה ראשונית וכמובן הצליחו היטב לפגוע בליכוד בחלוקה הראשונית

אופיר כץ: לא רק זה, יואב, הם גם לקחו את מה שמגיע לנו כחברי אופוזיציה ושמו את מה שמגיע לנו באיזה ועדות שהם רצו

אופיר כץ:  זאת אומרת, לקחו לנו נציגים מוועדת כספים ושמו בוועדת מדע

יואב קיש: נכון

יואב קיש:  אז הם גם שיחקו במפתח בתוך הוועדות

יואב קיש:       למה הם עשו את זה? על מה הם שמרו? הם שמרו על מפתח אחד

יואב קיש:  אם הם לא היו עושים את זה ולא היו נותנים לנו בוועדת מדע – הרי הם לקחו מאיתנו בכספים, חוקה כנסת

אופיר כץ: כאילו נתנו את מה שמגיע לנו

יואב קיש: כאילו נתנו

יואב קיש:  למה כאילו נתנו? כי הם נתנו יותר במעמד האישה ושלום הילד, ואני לא זוכר בעוד איזה ועדות

יואב קיש:  שם היה לנו פתאום רוב אופוזיציוני מאוד גדול

משה סעדה: אבל ההרכב לא היה אמור להיות פר ועדה?     

יואב קיש: ברור, ברור, אבל זה לא משנה

יואב קיש:       מה הם עשו? בוא ניקח מספר קל

יואב קיש:  נגיד שיש 120 חברים בכל הוועדות

יואב קיש:  אז מגיע לקואליציה 62 חברים ולאופוזיציה 58

יואב קיש:  על זה הם שמרו

יואב קיש:  אבל מה-58, בוא ניתן לאופוזיציה 8 בוועדה למעמד האישה ו-2 בכספים

יואב קיש:  8 בשלום הילד ו-2 בכנסת

יואב קיש:  זה המשחק שהם עשו ועל זה היתה התרעומת

יואב קיש:  זה הגיע לייעוץ המשפטי שהתייחס לזה בוועדה

יואב קיש:  אם תרצי תתייחסי ואם לא אז לא, כי זה לא עכשיו הדיון שאני רוצה להיכנס אליו

יואב קיש:       זה הגיע גם לבג"ץ

יואב קיש:  דרך-אגב, אני אמרתי לא ללכת לבג"ץ

יואב קיש:  אני חושב שמה שקורה בכנסת צריך להתנהל בכנסת ולא לערב את בג"צ

יואב קיש:  הייתי נגד

ארבל אסטרחן: היו השגות לייעוץ

יואב קיש: ברור, היו השגות

יואב קיש:  אנחנו כעסתי

יואב קיש:  הנה, אני אומר שעמדת הליכוד היתה  שמה שנעשה פה זה שבירה של הנוהג והנוהל שהיה פה בכנסת ולא ראוי שיהיה

יואב קיש:  אבל מה, הם עשו את זה ובג"צ אישר את זה

יואב קיש:       עכשיו כשאנחנו באים לעשות, אנשים יכולים לבוא ולהגיד לי, אתה התנגדת לזה

יואב קיש:  האמת נכון

יואב קיש:  לא היה שום נוהל כזה

יואב קיש:  לא היה תקדים אז התנגדתי

יואב קיש:  אבל הם עשו תקדים

יואב קיש:  עכשיו אני צריך להחליט האם אני ממשיך עם התקדים הזה שהם עשו? אני יכול לקחת העתק הדבק

יואב קיש:  העתק הדבק של מה שהם עשו, אין בעיה

יואב קיש:  היתה הכנסת האחרונה, עבר את בג"ץ עבר את הייעוץ המשפטי

יואב קיש:  ניקח העתק הדבק

יואב קיש:  יש עתיד יהיו מאוד חזקים בוועדה למעמד האישה, הכול בסדר

יואב קיש:  זה האירוע, אנחנו נגיע אליו בהמשך

יואב קיש:       אבל עכשיו מה שאני רוצה, זה דווקא מה שאני רוצה לקחת בגישה

יואב קיש:  אמרתי שכדי שהאירוע של ההקמה יתנהל ללא הוויכוח הזה המאוד מהותי שיקרה בעתיד – אני אומר לכם חד משמעית, יהיו על זה דיונים מאוד ארוכים

יואב קיש:  אני שם את זה רגע בצד

יואב קיש:  אמרתי שהגישה שלנו בהקמת הוועדות הזמניות - - -      

אופיר כץ: מה תהיה הטענה שלהם? איזה דיונים יהיו? 	 

יואב קיש: יכול להיות שזה יהיה קצר מאוד

אופיר כץ: איזו טענה יכולה להיות להם?       

יואב קיש: יכול להיות שזה יהיה קצר מאוד ולא תהיה להם אף טענה

יואב קיש:  אני אמרתי שלפחות בנושא הקמת הוועדה הזמניות, בחרנו לא להשתמש בפער של שניים זוגי

יואב קיש:  הרי אם היינו עושים ועדה של 16, מה הם היו יכולים להגיד? זה היה 8-6

יואב קיש:  היינו יכולים לעשות את אותו שכפול

יואב קיש:  זה דבר אחד שבחרנו לא לעשות

יואב קיש:       בחרנו ועדות עם רוב של אחד, החל מהמסדרת, שזה גם די אירוע שנקבע לפי איזה מפתח אבל כל שאר הוועדות פעלו בצורה מאוד הוגנת בעניין הזה והחלטנו בשלב הנוכחי עוד לא לתת תשובה לשאלה איך אנחנו נחלק את הטענות הקבועות

משה סעדה: יש טענה נגדית, כי זה נשמע לי - - -      

יואב קיש: לא, אין עוד שום טענות

יואב קיש:  כמו שאתה רואה, הם בחרו לא להגיע

יואב קיש:       אני מבקש שתסתכלו על מה שבניתי

יואב קיש:       דרך אגב, הטענה שעלתה היא טענה מעניינת

יואב קיש:  אנחנו חילקנו את הוועדות הזמניות - - -      (מוצג שקף)     

ארבל אסטרחן: בדיון בבג"ץ הוכנסו שינויים

יואב קיש: אוקי, הוכנסו שינויים ואני מדבר על המפה הסופית אחרי השינויים שהיתה מקפחת בצורה מטורפת

יואב קיש:       דרך אגב, אני לא הייתי בדיון בבג"ץ

יואב קיש:  אני אומר עוד פעם, לא כל-כך מעניין

יואב קיש:  אני רוצה להראות לכם מה למעשה המצב ולהסביר לכם איך עושים את זה כדי שתראו

יואב קיש:  קודם כל, בצד ימין יש את רשימת סיעות האופוזיציה, אתם רואים אותם עם המנדטים, סה"כ 56 מנדטים

יואב קיש:  מבחינת הוועדות אתם רואים, 17 לכספים, 17 לחוץ וביטחון, 17 לוועדה שדיברנו עליה לחקיקה לקראת כינון הממשלה ו-13 לתיקון פקודת המשטרה

יואב קיש:       הם קיבלו 8 מתוך 17, 9 לקואליציה

יואב קיש:  ב-13 הם קיבלו 6 מתוך 13 שזה 7 לקואליציה

יואב קיש:  זאת אומרת, פער של אחד

יואב קיש:  זה המינימום ההגיוני

יואב קיש:  פה אני מזכיר לכולם שאנחנו קואליציה של 64 מול 56

יואב קיש:  זאת אומרת, הפער עוד אמור לגדול

יואב קיש:  אם אני לוקח את מה שהם עשו, כמו שהעיר לי אתמול חברי שמחה רוטמן, אולי אני יותר מידי נדיב

יואב קיש:  אני צריך לתקן כי אני צריך לעשות יחס של 64

משה סעדה: לא למדנו מהם מספיק

יואב קיש: אל תדאג, תאמין לי, למדנו מהם מספיק, הכול בסדר

יואב קיש:       עכשיו אני רוצה להתייחס לאירוע של החלוקה הנוכחית וזה חשוב לי כי בסוף אני שואל האם יש פה איזון

יואב קיש:       בא חבר הכנסת קריב מהעבודה ואומר: תשמע, אנחנו 4 מנדטים, הסיעה הכי קטנה בבית

יואב קיש:  על כל ועדה שתקים ביחס של 8-9, אנחנו לא נקבל מה-8 כי אנחנו יותר קטנים

יואב קיש:  אז בעצם תיאורטית אני לא חבר באף ועדה כי אם אתה בוחן כל ועדה לגופה של ועדה, אז בעצם לא מגיע לי מקום

יואב קיש:       אז הלכתי למודל של הכללה של כל הוועדות ונראה כמה כיסאות יש לאופוזיציה סך הכול

יואב קיש:  אני אומר עוד פעם, אין ולא נשמעה טענה אחת על היחסים של הוועדות

יואב קיש:  כאילו 9-8 ו-7-6 זה ברור לכולם

יואב קיש:  אז אם אתה מרכז את ה- 8, 8, 8, ו-6 ביחד, אתה מגיע ל-30

יואב קיש:  זה המספר בצד שמאל, שזה סך המקומות שיש לחברי ועדת האופוזיציה בוועדות הזמניות שיוקמו

יואב קיש:  אני אגיד אחר-כך שיש הסתייגות לגבי הוועדות אבל זה ה-30

יואב קיש:       איך הם מחולקים לפי ההצעות הנוכחיות? אתם רואים, 12 יש ליש עתיד

יואב קיש:  דרך אגב, אם אני זוכר נכון, בוועדת כספים בחרו יש עתיד לתת מקום לעבודה על חשבונם

יואב קיש:  האם זה נכון?     

קריאה: כן, הם נתנו לעבודה

יואב קיש: יכול להיות

יואב קיש:  ואז בעצם זה מקום לכל דבר של יש עתיד אבל זה חלק מההתנהלות הפנימית של האופוזיציה

יואב קיש:  זה לא עניין שלנו

יואב קיש:       עכשיו, 12 יש עתיד, 7 המחנה הממלכתי, 4, ישראל ביתנו, שהם 6 מנדטים

יואב קיש:  רע"מ וחד"ש-תע"ל שהם 5 מנדטים, יש להם 3 נציגים בוועדה ולעבודה רק 1

יואב קיש:       יש פה חברי כנסת חדשים

יואב קיש:  אני עושה פה חצי סטאז', לכולם

יואב קיש:       איך אתה בונה את היחסיות הנכונה? אתה אומר, יש לי 30 חברי ועדה לאופוזיציה, מתוך 56

יואב קיש:  30 חלקי 56 – אתם רואים את המפתח

יואב קיש:  זאת אומרת, כל ח"כ נותן לך 0

יואב קיש: 53 בוועדות

יואב קיש:  אם אני לוקח את העבודה, 4 ח"כים כפול 0

יואב קיש: 536 צריך לתת לי 2

יואב קיש: 14

יואב קיש:  זאת אומרת, יש צדק באמירה שלהם שבהסתכלות כללית - - -        

יצחק שמעון וסרלאוף: הדבר היחיד שהיה אתמול אמיתי ונכון זה המילה של גלעד קריב שהוא אמר, שבאמת מגיע שהם יקבלו

יואב קיש: אז אני אומר, אז הנה, אני מסתכל

יואב קיש:       אני אומר לך עוד פעם, אין בין זה לבין מה שהם עשו בוועדות הקבועות דבר

יואב קיש:  אני אומר לך שאנחנו נצטרך לקחת את ההחלטה שלנו

יואב קיש:  אני אומר לך, הם שמו פה תקדים רע

יואב קיש:  יכול להיות שאנחנו נעשה את אותו דבר בדיוק וביחס של 64-56

יואב קיש:  בכנסת הבאה, אחרי שפעם הם עשו לנו ואנחנו עשינו להם, בואו נראה מה יהיה

יואב קיש:       אני עדיין מאמין כמו אז, שזה היה אירוע לא טוב לכנסת אבל הוא נקבע

יואב קיש:    אני יכול להחליט עכשיו האם אני משתמש בתקדים הזה לסיבוב הבא או לא

יואב קיש:  באמת שאני יכול, כי אף אחד לא יוכל להגיד לי כלום

יואב קיש:  לא הם, לא בג"ץ והייעוץ המשפטי יכול להגיד - -      דרך אגב, הייעוץ המשפטי לכנסת באמת התנגד אבל זה לא עזר לו והם עשו מה שהם רוצים

יואב קיש:  דרך אגב, בסוף מי שמצביע חברי הכנסת, זה נכון וכך יהיה

יואב קיש:  בג"ץ בחר לא להתערב

יואב קיש:  אולי גם זה בצדק כי אני אמרתי שאני לא חושב שבג"ץ לא צריך להתערב

יואב קיש:  לכן, כמו שאמרתי, לא היה צריך לפנות לבג"ץ

יואב קיש:  מי שפנה, בג"ץ בחר לא להתערב, זה בסדר

יואב קיש:  אני מניח שהוא גם לא יתערב כשאנחנו נעשה את זה

אופיר כץ:   אל תניח, אתה אופטימי

אופיר כץ:  הוא אמר תלכו, תנסו ללכת לקראתם יותר

יואב קיש: בסדר, אז אנחנו ניקח את התמונה הסופית

אופיר כץ: עכשיו בטח זה יהיה שונה

יואב קיש: אבל עכשיו גם אולי גם אנחנו נעשה בחקיקה כל מיני דברים שיכולים לשנות את ההתנהלות בעניין

חנוך דב מילביצקי: אני חושב שכדאי לנו אולי להבהיר בצורה מאוד ברורה, שלמרות שאנחנו עושים את הדבר הזה של כאילו ללכת לקראת האופוזיציה לעומת מה שהיה בכנסת הקודמת, אין בזה כדי לחייב אותנו

חנוך דב מילביצקי:  ואין בזה כדי להראות בשום צורה שאנחנו מוותרים  על משהו

יואב קיש: לא, לא, לא

יואב קיש:       אם לא שמת לב, חנוך, כל הדיון הזה נעשה בשביל האמירה הזאת בצורה ברורה, דהיינו, שבחרנו לוועדות הזמניות אסטרטגיה מסוימת ואנחנו  בוחרים – כמו שאמר חנוך, אני מסכים מאוד, זה המסר של דבריי

יואב קיש:  זאת ההתנהלות שהייתי מצפה לראות בכנסת כמו שהיה תמיד

יואב קיש:  את זה הם דרסו וריסקו מכל הכיוונים

יואב קיש:  לנו תהיה את הזכות לבחור, כשנבוא לדבר על הוועדות הקבועות, מה לעשות, חד משמעית

יואב קיש:  לא לבג"ץ, ולא לייעוץ המשפטי – הייעוץ המשפטי יוכל להגיד את עמדתו אבל הוא לא יוכל לשנות את ההחלטה כי היה תקדים והתקדים הזה נקבע

יואב קיש:       עכשיו אני בכוונה הולך לתמונה המאזנת, נקרא לה

יואב קיש:  ואז אתה מסתכל על המקומות ואתה רואה שיש עתיד קיבלו 12 והם אולי אפילו כאילו קצת ויתרו

יואב קיש:  אתה יכול להגיד שזה שיקול הגיוני

יואב קיש:  אתה רואה איפה יש פער

יואב קיש:  אתה רואה שהעבודה באמת צריכים לקבל עוד מקום אחד באיזו ועדה

יואב קיש:  לסיעות הקטנה רע"מ וחד"ש-תע"ל, הם עיגלו להם ל-3

יואב קיש:  ישראל ביתנו, שהיא במנדט מעליהם קיבלה כבר 4

יואב קיש:       השאלה, האם זה מצדיק? יש לך גם את המחנה הממלכתי שגם הוא מרוויח קצת

יואב קיש:       עכשיו אני אגיד לכם איפה אני רואה עודף

משה סעדה: אדוני היושב-ראש, שאלת תם כמי שלא מכיר

משה סעדה:  למה זה מעניינו? זה העניין של האופוזיציה, זה המכסות שלכם, תתחלקו ביניכם

יואב קיש: זה בדיוק מה שאני מסביר

יואב קיש:  פעם זה היה ככה

יואב קיש:  פעם בדיוק מה שאמרת היה מתנהל

יואב קיש:  בכנסת הקודמת הקואליציה חילקה לאופוזיציה את התמונה בתוך ואמרה שאם היא רוצה, שתעשה החלפות

יואב קיש:  אני לא מתערבת לכם בהחלפות

יואב קיש:  מי שמחליף עם מישהו זה בסדר, בל זאת תמונת הפתיחה

יואב קיש:       למה הם עשו את זה כך? כי הם רמסו אותנו בוועדות בצורה מטורפת ולא היתה להם הסכמה מאיתנו

יואב קיש:  זאת אומרת, אם היו באים ואומרים, לא היה מחלק, אף אחד לא היה מוכן לבוא כי אמרנו, מה אתם עושים פה, זה לא הגיוני

יואב קיש:  אז הם גם רמסו את החלוקה, פתחו את הנושא של ועדות זוגיות

יואב קיש:  פער שצריך להיות של מנדט אחד הפך להיות שניים

יואב קיש:       אני, דרך אגב, זוכר שבוועדת כספים היה פער של שניים, כי ליברמן אמר בצורה הכי ברורה, אם מתהפך עלי הנציג של רע"ם, אני לא מוכן רוב של אחד, אני חייב רוב של שניים כדי שאני אשלוט בוועדה

אופיר כץ: ואז ג'ידא התהפכה עליו

יואב קיש: בסדר, הצדק נעשה בסופו של דבר

יואב קיש:  יותר מזה, נתנו לנו היום כלים להוביל מדיניות

יואב קיש:  עשו פה תקדימים מטורפים, אנחנו נשתמש בהם

יואב קיש:  אנחנו נבוא למשול ולקיים מדיניות ואנחנו נעשה את מה שנבחרנו לו בלי כחל וסרק

יואב קיש:  שום דבר באירוע הזה, אחרי מה שקרה בכנסת הקודמת - דרך אגב, זה לא רק פה

יואב קיש:  זה גם בכמות הנורבגים שהם הכניסו לכנסת, זה בכמות השרים

יואב קיש:  אין שום דבר שהם דיברו עליו כך אחרת והם לא עשו

יואב קיש:       אני אומר לך, הם פרצו פה את כל המגבלות

יואב קיש:  אתה שואל למה? שאלה טובה, השתנה, ואנחנו עכשיו לפחות עושים חלוקה הוגנת בדבר הזה

יואב קיש:       אני אומר שאני מקבל את הטענה העקרונית של קריב

יואב קיש:  דרך אגב, יש התלבטות האם צריך להוריד למחנה הממלכתי ל-6 או להוריד לישראל ביתנו ל-3

יואב קיש:       אני גם אסביר למה

יואב קיש:  תסתכל, ישראל ביתנו הם 6 מנדטים והמחנה הממלכתי 12

יואב קיש:  אם אתה מוריד להם אז זה 4 מול 6 וזה לא הגיוני, זה פער שאמור להיות 4 מול 8

יואב קיש:  אם אתה מוריד להם ל-3 אז זה 3 מול 7 וזה יותר סביר

יואב קיש:  לכן עצתי לאופוזיציה ואני חושב שאם הם לא יעשו את זה בעצמם ויגיעו להסכמה, אנחנו נעשה את זה כי צריך יהיה לתת לעבודה נציגות באחת משתי הוועדות המיוחדות על חשבון ישראל ביתנו, שבעצם קיבלו כבר

יואב קיש:       תראו, רעם וחד"ש-תע"ל אין להם חברים בחוץ וביטחון וישראל ביתנו קיבלה

יואב קיש:  העבודה לא קיבלה חבר בכספים

יואב קיש:  יכול להיות שבאירוע הזה יש עתיד יכול להגיד, אני מחזיר לעצמי את החבר שנתתי בכספים

יואב קיש:  הכול יכול להיות

יואב קיש:  אני לא נכנס לשיקולים האלה, אני רק אומר שברמת החלוקה, אין ספק שהעבודה, אם אנחנו נסתכל עליה פר ועדה בלבד ולא נכניס שיקולים נוספים שמאזנים - -     פה אני רוצה להגיד עוד דבר אחד שכן צריך להבין

יואב קיש:  יש אמירה שאומרת שאת ועדת הכספים הזמנית וחוץ וביטחון זמנית תתייחס אליהם יחד

יואב קיש:  אבל כשאתה מקים ועדות לחקיקה פר חוק, אל תשים אותן בפול הזה, אלה ועדות נפרדות

יואב קיש:       יכול להיות שגם במקרה הזה, אם אני לרגע שם את חוץ וביטחון וכספים בצד ומסתכל רק על שתי הוועדות המיוחדות בנפרד, גם נראה קצת לא הוגן שאני לא נותן למעשה לעבודה אף נציג אחד בשום ועדה

יואב קיש:  זה משהו שכנראה נצטרך לתקן

יואב קיש:       אני מאוד אשמח שהאופוזיציה תביא לי הצעה בהסכמה

יואב קיש:  כל החלפה שהם יעשו בין החלוקות האלה, תהיה מקובלת עליה

יואב קיש:  הכוונה להחלפה בהסכמה

יואב קיש:  ראינו שיש להם אופוזיציה בתוך האופוזיציה ואז הם יכולים להגיד לי, טוב, אז תוריד לחד"ש-תע"ל ותן לעבודה את שני המקומות של חדש-תע"ל

יואב קיש:  אנחנו לא ניתן לאופוזיציה להתנהל בעניין הזה, לחשוב שהם קואליציה כמו שהם דרסו אותנו בקואליציה

יואב קיש:  כל החלפה שתהיה פה ושהאופוזיציה תגיד שהיא מוכנה לתת או לקבל ויתנהל בהסכמה, מקובל עלי

יואב קיש:  יש פה הצעה באמת הוגנת

יואב קיש:  יש פה בעיה אמיתית שגלעד קריב העלה

יואב קיש:       היה לי חשוב שתבינו את נושא המפתח, נושא כמות הכיסאות

יואב קיש:  אם אתה רוצה להשוות מה המפתח, אתה לוקח את המקומות של הקואליציה שזה 9,9,9 ו-7, אוסף אותם ביחד מול 64 ואז אתה רואה האם הפער של 1 הוא באמת על אותו מפתח או לא על אותו מפתח

יואב קיש:  זה העניין של לייצר את האירוע הזה

יואב קיש:       זהו

יואב קיש:  נתתי רקע שהיה לי חשוב להבהיר בהתייחסות לשאלה של גלעד קריב

יואב קיש:  האופוזיציה, לאחר שהבינו שהם בעצם במקום הזה בבעיה

יואב קיש:  כמו שאמרת, אין להם מה להגיד, אז הם בחרו לא להופיע

יואב קיש:  אגב, אין ספק, זה חלק מהאירוע, אבל חשוב היה לי שיראו

יואב קיש:       לכל חברי האופוזיציה שצופים בנו בערוץ הכנסת, בבקשה, קיבלתם את ההסבר ואנחנו נמשיך מפה

יואב קיש:       מישהו רוצה להתייחס? אין

יואב קיש:  אז סיימנו גם את הנושא השני

יואב קיש:  יש לנו את הרביזיה ב-10:35

יואב קיש:  אנחנו מחכים להצבעה ב-10:35 על הרביזיה

יואב קיש:  אנחנו היום בעצם מצביעים הצבעה במליאה על החלטת הוועדה הזאת בנושא סגני היושב-ראש

יואב קיש:  אני חושב שזה יהיה יפה לראות את ההצבעה הראשונה של הכנסת החדשה

יואב קיש:  הצבעה ראשונה שמגיעה לסדר-היום

יואב קיש:  ניפגש פה ב-10:35, תודה רבה

יואב קיש: נא לשבת, אני מחדש את הישיבה

יואב קיש:       חבר הכנסת רוטמן, אתה רוצה לנמק את הרביזיה?     

שמחה רוטמן: לגבי הקמת ועדה משותפת לוועדה הזמנית? אתה רוצה שנעלה להצבעה

יואב קיש: חברים, אתם רוצים להצביע או לא? יש פה אנשים שעוד לא הצביעו לי בוועדה

יואב קיש:  אז תנמק ונדחה אותה

יואב קיש:  חוץ מזה, אני תמיד נהנה להקשיב לך

שמחה רוטמן: אין שום בעיה

שמחה רוטמן:  האמת היא שלצערי פספסתי את ההתייחסות שלך לחלוקת הוועדות הזמניות כי הייתי בדיוק בראיון, אבל אני רוצה להגיד משהו בקשר לוועדה המשותפת

שמחה רוטמן:  ראיתי שהיו כמה אנשים שאתמול ככה בהומור אמרתי לך שאתה יותר מידי הולך לטובת האופוזיציה

שמחה רוטמן:  היו בטוויטר כמה אנשים שלא הבינו

שמחה רוטמן:  לטובת זה, אני מאוד מעריך גם את שיקול הדעת וגם אם לצערי לפעמים אתה נותן לאופוזיציה

שמחה רוטמן:  אתה יודע, כל זמן שזה בזמני זה בסדר

שמחה רוטמן:  העיקר שבקבועות הם יקבלו מהתרופה שהם האכילו אותנו בשנה וחצי האחרונות כמו שצריך

יואב קיש: בדיוק

יואב קיש:  אני מצטרף גם למה שאמרתי בתחילת הדיון כי זה פה שני נושאים

יואב קיש:  אמרתי בצורה הכי ברורה

יואב קיש:  הראיתי איך זה צריך להתנהל והסברתי שהם בחרו לרמוס את זה ברגל גסה ולצפצף על הנהלים והנוהג בכנסת הקודמת, מה שנותן לנו בהחלטה על הקמת ועדות, בוודאי בקבועות, חופש פעולה מלא להחליט מה שאני רוצים

יואב קיש:  אני אומר, לנקודת הזמן הנוכחית בוועדות הזמניות בחרנו להמשיך בצורה שכזאת

יואב קיש:  זה לא מחייב אותנו בכלום להתקדמות בנושא של הוועדות הקבועות לאחר התקדים הנוראי שהיה פה בכנסת הקודמת

שמחה רוטמן: בסדר גמור

שמחה רוטמן:  לכן הגשתי את הרביזיה, כדי שתהיה לי הזדמנות לאחר הריאיון לבוא ולהגיד את הדברים האלה

שמחה רוטמן:   מבחינתי אפשר להעלות להצבעה

יואב קיש: אני מעלה להצבעה

יואב קיש:  לחדשים אני אומר, אני נותן לכם את הטיפ שאני כח"כ צעיר התחלתי את הכנסת

יואב קיש:  לא ידעתי בדיוק מתי מצביעים, לא מצביעים

יואב קיש:  אמרתי שאני מסתכל על יו"ר הוועדה

יואב קיש:  כשהוא מרים את היד אני מרים את היד וכשהוא לא מרים את היד אני לא מרים את היד

שמחה רוטמן: זה רק כשאתם בקואליציה

שמחה רוטמן:  תזכרו

יואב קיש: אז יש לנו פה רביזיה של שמחה, שלדעתי הוא גם לא הולך להצביע על הרביזיה שלו

שמחה רוטמן: אני מתכנן להתנגד לרביזיה

יואב קיש: אז קודם כל, מי בעד הרביזיה? מי נגד?      הצבעה     הרביזיה לא התקבלה

יואב קיש: פה אחד, הרביזיה נדחתה

שמחה רוטמן:   השתכנעתי

שמחה רוטמן:  אני באתי פתוח ואמרתי שאני אנמק ואם הוא ייתן תשובה טובה אני אצביע

יואב קיש: אז נתתי תשובה טובה, השתכנע

יואב קיש:       אנחנו את ההודעה הזאת נקריא במליאה

יואב קיש:       תודה רבה לכולם, הישיבה נעולה